बाद में बदला इरादा, शेयर की AI के जरिए तैयार की गई तस्वीरें
Amitabh Bachchan wanted ChatGPT to write his blogs अपने लेटेस्ट ब्लॉग में बिग बी ने AI यानि आर्टिफिशियल इंटेलिजेंस के बारे में बात की। उन्होंने कहा कि वो चैट GPT के जरिए अपना ब्लॉग लिखवाना चाहते थे
अमिताभ बच्चन ने मंगलवार को एक ब्लॉग शेयर किया। अपने लेटेस्ट ब्लॉग में बिग बी ने AI यानी आर्टिफिशियल इंटेलिजेंस और चैट GPT के बारे में बात की। उन्होंने कहा कि वो चैट GPT के जरिए अपना ब्लॉग लिखवाना चाहते थे, लेकिन उन्होंने फैसला बदल दिया। इसके अलावा अमिताभ ने बताया कि आजकल अपनी सेहत के चलते वो पब्लिक गैदरिंग से बचने की कोशिश करते हैं।
मैं चाहता था कि चैट GPT एक दिन मेरा ब्लॉग लिखे
अमिताभ ने अपने हालिया ब्लॉग में लिखा- AI( आर्टिफिशियल इंटेलिजेंस) दुनिया को कंट्रोल करता है, जैसा कि चैट GPT ऐप के जरिए किया जाता है। हम सभी जानते हैं कि यह एक ऐसा इंस्ट्रूमेंट, जो जल्द ही इंसान के महत्व को खत्म कर देगा।
मैं चाहता था कि चैट GPT एक दिन मेरा ब्लॉग लिखे। लेकिन फिर मैंने सोचा कि वो बिना दिल या आत्मा के लिखा होगा। हालांकि, किसी दिन मैं ऐसा करने की कोशिश जरूर करूंगा।
फैंस ने AI के जरिए बनाई बिग बी की फोटोज
अपनी कई AI फोटोज शेयर करते हुए अमिताभ ने बताया कि ये सारी तस्वीरें उनके फैंस ने AI के तैयार की हैं। इन फोटोज में अमिताभ अलग-अलग जगहों पर लैपटॉप पर काम करते हुए नजर आ रहे हैं। फोटोज शेयर करते बिग बी ने लिखा- ‘ये आश्चर्यजनक है न।’
चैट GPT क्या है?
चैट GPT एक ऐसा प्लेटफार्म है, जहां पर आप कोई भी सवाल पूछते हैं, तो आपको उसका जवाब सिस्टम के जरिए लिख कर दे दिया जाता है। GPT बनाने वाली कंपनी ओपन AI का कहना है कि चैट GPT सवालों के साथ-साथ,ये भी अंदाजा लगा सकता है कि उससे पूछे जाना वाला अगला सवाल क्या होगा?
माना जा रहा है कि आने वाले दिनों में ये गुगल को चुनौती दे सकता है। हालांकि, इसकी प्राइवेसी को लेकर भी कई सवाल हैं, जिस कारण इसे कई देशों में बैन करने का विचार भी किया जा रहा है।
अमिताभ बच्चन ने दिया हेल्थ अपडेट 
सेहत के बारे में बात करते हुए अमिताभ ने बताया कि वो आजकल सार्वजनिक जगहों पर नहीं जा पा रहे हैं। उन्होंने बताया कि खराब सेहत के चलते वो आजकल ऐसे पब्लिक फंक्शन में जाने से बच रहे हैं, इन्हीं कारणों से वो लोगों इनविटेशन को इनकार कर रहे हैं।
बता दें कि कुछ दिनों पहले अमिताभ बच्चन फिल्म प्रोजेक्ट के की शूटिंग कर रहे थे।उस दौरान उनके हादसा एक हुआ, जिसका असर उनकी पसली पर आया है। इन दिनों मुंबई में उनका इलाज चल रहा है और उनकी सेहत में सुधार है।